20.12.2022
ET
Euroopa Liidu Teataja
L 325/189
3. etapp –inimeste tervise ja keskkonnaaspektid rakenduse lõppfaasis Selles etapis hinnatakse kõnealuse materjali või kemikaali lõpprakendusega kaasnevaid ohte ja riske.
See hõlmab kasutuspõhist kokkupuudet kemikaali või materjaliga ja sellega seotud riske.
Eesmärk on hinnata, kas kemikaali või materjali kasutamine selle lõpprakenduses kujutab endast riski inimeste tervisele või keskkonnale.
4. etapp – kestlikkuse hindamine Neljandas etapis vaadeldakse olelusringi hindamise abil kestlikkusega seotud mõju kogu kemikaali/materjali olelusringi jooksul.
Selle käigus hinnatakse mitut mõjukategooriat, nagu kliimamuutused ja ressursikasutus.
Selles etapis kaalutakse ka toksilisust ja ökotoksilisust, mis viitavad keskkonnakomponentide (nt pinnas, vesi, õhk) kaudu inimesteni jõudvatele ja keskkonda sattuvatele olelusringi kestel tekkivatele heidetele, sealhulgas liikuvusele komponentide vahel, mitte otsese kokkupuute kaudu (käsitletakse 3. etapis).
1) Kõnealuse kemikaali või materjali ohtlikud omadused
2) Tootmise ja töötlemise inimeste tervise ja ohutusega seotud aspektid
3) Kõnealuse kemikaali või materjali lõpprakendusega kaasnevad ohud ja riskid
4) Keskkonnamõju kõnealuse kemikaali või materjali kogu olelusringi kestel
Joonis 2.
Ohutuse ja kestlikkuse hindamisega hõlmatud kemikaali või materjali ohutuse ja kestlikkuse aspektide illustratsioon.
Värvilised kastid näitavad, milline olelusringi etapp on hõlmatud.
Punane täpp viitab hinnatavale kemikaalile või materjalile, kollased ja hallid täpid aga kõigile teistele ainetele, mis eralduvad selle olelusringi vältel (nt muud mürgised kemikaalid, mis eralduvad tooraine kaevandamisel või energiakasutuse tulemusena tootmisprotsessis).